**KISKŐRÖS VÁROS POLGÁRMESTERE**

#### ELŐTERJESZTÉS

(a Képviselő-testület 2017. október 25-i ülésére)

**TÁRGY: LAKÁS BÉRBEADÁSA BUDAI ADRIENN RÉSZÉRE**

Budai Adrienn kérelmet nyújtott be Kiskőrös Város Képviselő-testületének címezve annak érdekében, hogy Kiskőrös Város Önkormányzata bérlakást biztosítson számára.

Kérelmező 2016-tól a KT Bem József Általános Iskola pedagógusa, ahol tanítói munkakörben dolgozik, de mellette úszásoktatásban is részt vesz. Egyedül neveli egy kiskorú gyermekét. Jelenleg Kecskeméten a szüleinél laknak, de nyugalmukat, mindennapi életüket nagymértékben segítené, ha külön háztartásban élhetnének kislányával. A napi ingázás Kiskőrös és Kecskemét között nagyon megterhelő, a későbbiekben letelepedési szándékukat Kiskőrösre tervezik, mivel kiskorú gyermeke is a KT Bem József Általános Iskola tanulója.

Anyagi helyzete nem teszi lehetővé saját tulajdonú lakás megvásárlását, valamint piaci alapú albérlet fizetését, fenntartását, ezért kéri az Önkormányzat segítségét lakásproblémája megoldásához.

Az intézmény főigazgatója támogatja kérelmét, az iskola elismert pedagógusa, a diákok szeretik, munkatársai becsülik, és munkájára hosszú távon számítanak.

Az önkormányzat tulajdonában álló lakások és nem lakás célú helyiségek bérletéről és elidegenítéséről szóló 5/2014. (III.27.) önkormányzati rendelet 6. § (1) bekezdése alapján a Képviselő-testület az önkormányzati bérlakást Kiskőrös város szakember-ellátottságának biztosítása és a pályakezdő szakemberek letelepítése érdekében Kiskőrös közigazgatási területén működő önkormányzati, állami és egyházi fenntartású intézmény vagy szervezet munkavállalója, valamint területi ellátási kötelezettség teljesítésére az Önkormányzattal kötött szerződés keretében egészségügyi feladatot ellátó háziorvos, házi gyermekorvos, fogorvos szakemberek részére - a polgármester javaslatára - pályázat kiírása nélkül adja bérbe.

Fentiekre tekintettel javasolom, hogy a Képviselő-testület a város szakember-ellátottságának biztosítása érdekében adja bérbe Kiskőrös Város Önkormányzatának üzleti vagyonát képező, Kiskőrös belterületi 2650/2/A/14. helyrajzi számon nyilvántartott, természetben 6200 Kiskőrös, Luther Márton tér 6. szám IV. emelet 14. ajtószám alatti, 2 szoba, 1 konyha, 1 éléskamra, 1 előszoba, 1 fürdőszoba, 1 WC, 1 erkély, 1 tüzelőtároló helyiségekből álló, komfortos, 54 m2 alapterületű lakást Budai Adrienn részére 2 éves időtartamra, de legfeljebb a KT Bem József Általános Iskolánál fennálló közalkalmazotti jogviszonya időtartamára.

**Kiskőrös, 2017. október 16.**

**Domonyi László sk.**

**polgármester**

## HATÁROZAT-TERVEZET

A Képviselő-testület

1. egyetért azzal, hogy a város szakember-ellátottságának biztosítása érdekében, valamint az önkormányzat tulajdonában álló lakások és nem lakás célú helyiségek bérletéről és elidegenítéséről szóló 5/2014. (III. 27.) önkormányzati rendelet 6. § (1) bekezdése értelmében Kiskőrös Város Önkormányzatának üzleti vagyonát képező Kiskőrös belterületi, természetben 2650/2/A/14. helyrajzi számon nyilvántartott, Luther Márton tér 6. szám IV. emelet 14. ajtószám alatti, 2 szoba, 1 konyha, 1 éléskamra, 1 előszoba, 1 fürdőszoba, 1 WC, 1 erkély, 1 tüzelőtároló helyiségekből álló, komfortos, 54 m2 alapterületű lakást Budai Adrienn részére 2 éves időtartamra, de legfeljebb a KT Bem József Általános Iskolánál fennálló közalkalmazotti jogviszonya időtartamára.
2. felhatalmazza a polgármestert a határozat-tervezet mellékletét képező lakásbérleti szerződés aláírására.

**Felelős:** polgármester

**Határidő:** azonnal